
„Van valami meghitten olasz a bábuban” – Pinocchio mint emlékezethely

A dolgozat az emlékezethely-kutatásba illeszkedve a Carlo Collodi által írt Pinocchio kalandjai című regény történetét és figuráit veszi górcső alá és azt vizsgálja, hogy ezek miként alakultak át, illetve hogyan működnek emlékezethelyként. A dolgozat sorra veszi a különböző kulturális mezőket, és például az irodalmi feldolgozások, a film vagy a köznyelvben megjelenő kifejezéseken keresztül igyekszik bemutatni, hogy a Pinocchio miként ültetődött át a XXI. századba. A tanulmány ennek bemutatására e diskurzus jelentős kutatóinak írásait veszi alapul, úgy mint Aleida Assmanné, Pierre Noráé vagy Pim den Boaré.



